מי שולח דיק פיקס למלכת אנגליה?
דיווחים מארמון בקינגהאם חשפו כי המלכה קיבלה מעל מיליון דיק-פיקס לחשבון האינסטגרם שלה מאז נפתח. מקורות בתוך ארמון טענו כי הגיעו תמונות "מכל הצורות, הגדלים והצבעים" כמו גם מכמעט כל מדינה בעולם"
לפני כשלושה חודשים נכנסה המלכה אליזבת' לביצת הרשתות החברתיות ופרסמה, בתחילת מרץ, את הפוסט הראשון שלה באינסטגרם, בה סיפרה על ביקורה במוזיאון המדע בלונדון. התמונה הראשונה זכתה בתוך שלוש שעות בלבד ל-57 אלף לייקים, ללא שימוש בהאשטגים.
"המלכה ממש אוהבת את החיים מאז שנרשמה לאינסטגרם", סיפרו מקורות בארמון, "היא מסתובבת בארמון עם חיוך ענקי על פניה ומצחקקת כמו ילדה בבית ספר בכל פעם שהיא מביטה בטלפון שלה, כבר שנים שהאווירה בארמון לא הייתה כל כך טובה".
במשפחת המלוכה הודיעו שהם מתכוונים לדווח למשטרה ולחסום תגובות פוגעניות בפלטפורמות הרשתות החברתיות שלהם. במשפחת המלוכה עודדו את המשתמשים "לנהוג באדיבות, סובלנות וכבוד" אחד כלפי השני וכלפי אנשי משפחת המלוכה.
אלא שעכשיו מתברר שאפילו אחת הנשים החזקות והבכירות בעולם לא חסינה מפני הטרדות מיניות ואחת מתופעות הרשת המעצבנות והדוחות של ימינו: דיק פיקס. גורמים בארמון חשפו לאחרונה שבשלושת החודשים בהם קיים החשבון, הספיקה המלכה (או מי שמפעילים מטעמה את היוזר) לקבל כמיליון תמונות של איברי מין זכריים "מכל הצורות, הגדלים והצבעים" כמו גם מכמעט כל מדינה בעולם.
"בדרך כלל, הבולבולים היחידים שהמלכה זוכה לראות הם של שני נכדיה" אומר מקור בארמון, "אז לראות כל כך הרבה, בזמן קצר כל כך, יכול להיות שזה מה שהשפיע עליה כל כך לטובה ורומם את מצב הרוח שלה. היא מסתובבת בארמון ושורקת את ההמנון הלאומי עם ניצוץ בעיניה"
אמינות הדיווחים שמופצים בימים אלו במספר אתרי אינטרנט בממלכה עוד לא לגמרי ברורה, ואנחנו בעיקר מרימות גבה מול הטענות שהמלכה מרוצה ממבול האיברים וההטרדות ומהטענות שאין כוונה להגיש תלונה נגד המטרידים. אבל עד שיתברר עם מדובר באמת או סאטירה, מודות שלא נתפלא לגלות שאפילו הנשים החזקות בעולם לא חסינות מפני הטרדות.